Sort Listings By Price: High > LowPrice: Low > High Showing 1,784 Properties | Page 1 of 179
100 11TH STREET ETIERRA VERDE, FL 33715 Van Coke Kartel rock MK Awards | SARIE
Van Coke Kartel rock MK Awards	deur Elmari de Vos
Die groep Van Coke Kartel het met drie van die agt toekennings weggestap by dié geleentheid in die Suid-Afrikaanse Staatsteater in Pretoria. Hulle is vir vier toekennings benoem – beste video, beste groep, beste lewende optrede en beste rock.
“Ons is al die laaste twee jaar betrokke by die MK Awards, so ons is rustig. Ons weet mos al hoe dit werk en ons hoop maar net die aand is ’n sukses,” het Francois van Coke, hoofsanger van Van Coke Kartel én Fokofpolisiekar, vooraf gesê.
“Ons hoop ons gaan wen,” het Jason Oosthuizen, Van Coke Kartel se tromspeler, bygevoeg. Toe wen hulle sommer beste video, groep én rock!
Bekendes op die swart tapyt was onder meer Willem Botha, Charné Marwick en die Chaplin-tweeling van Locnville. Jack Parow – hy is saam met Francois van Coke benoem vir die beste rock met hul liedjie, “Hard partytjie hou” – was saam met sy meisie, Jenna Pietersen. Tamara Dey van Flash Republic het baie aandag op die swart tapyt getrek toe sy met twee bollas en ’n interessante swart rok en mantel by die geleentheid opdaag.
Dié jaar se toekennings het ook vir MK-kykers die geleentheid gegee om vir hul eie Superband te stem – hulle kon vir verskillende groeplede stem om ’n splinternuwe groep te skep. Elk van dié groeplede het dan ’n individuele MK-toekenning gewen. Die Superband 2013 was Francois van Coke (Van Coke Kartel), Wynand Myburgh (Van Coke Kartel), Jed Kossew (Van Coke Kartel), Jason Oosthuizen (Van Coke Kartel) en Alex Parker (ISO).
Jaco van der Merwe (van Bittereinder), Bouwer Bosch, ISO, Van Coke Kartel, Tailor en The Black Cat Bones was onder die kunstenaars wie se optredes die verhoog vermaak het.
Beste Video Van Coke Kartel vir “Tot die son uitkom”
Beste Groep Van Coke Kartel vir “Dis ’n land”
Gangs of Ballet vir “Hello Sweet World”
Beste Rock Van Coke Kartel vir “Dis ’n land”
Beste SFX/Animasie: Haezer ft. Lark vir “Brave”
Short Straw vir “One Long Day”
Beste Solo Kunstenaar Jeremy Loops vir “Mission to the Sun – Howling”
Beste Live Act The Black Cat Bones
Beste SA Musiekfees
Amalia se laaste dag op stel!